Andrew Planche

Andrew PLANCHE (aŭ André PLANCHÈ) (ĉ. 1727-1809) estis potisto, filo de francaj Hugenotaj rifuĝintoj. Li vivis en Derby, kie li havis almenaŭ kvar filojn (Paul, James, James Burrows - bastardo - kaj William).

Modlado kaj porcelan-farado estis instruitaj al li de lia patro, kiu laboris en Meissen. 17-jaraĝa, la juna Planche jam povis produkti malgrandajn pecojn de porcelano en Derby. En 1749, li laboris por William Littler en Longton Hall. Ekde 1756, li laboris por William Duesbury en lia nova porcelan-fabriko de Nottingham Road, kiu poste fariĝis la Royal Crown Derby.

Porcelanaj figuroj kiujn oni konsideras modlitaj de Planche estas maloftaj. Muzeo kaj artgalerio de Derby havas modelon de Ĉino kaj knabo el frua 1752. Tiu modelo estas el periodo de "Seka Rando", kiu iris de 1750 ĝis 1756. Tiu periodo ricevis tiun nomon pro tio ke la bazo ne estis glazurita.

 Referencoj 

 Eksteraj ligiloj 
 Historioj de potistoj kaj pot-fabrikoj de Unuiĝinta Regno
 Oficiala retejo de Muzeo kaj artgalerio de Derby

Kategorio:Derby
Kategorio:Muzeo kaj artgalerio de Derby
Kategorio:Ceramiko